תוכנית קופרניקוס

תוכנית קופרניקוס (באנגלית: Copernicus Programme) היא מיזם של האיחוד האירופי, שנועד להקנות לאירופה עצמאות בתחום החישה מרחוק באמצעות לוויינים, חיישנים אוויריים, ימיים וקרקעיים למטרות שונות, ובהן ביטחון, הגנת הסביבה, מעקב אחר משאבי טבע וניטור אסונות טבע. השותפים העיקריים למיזם הם הנציבות האירופית וסוכנות החלל האירופית (ESA).

המידע שיתקבל מחיישני מיזם GMES יסייע לחוקרים להבין טוב יותר את אופי השינויים הסביבתיים בכדור הארץ. על פי הציפיות, מיזם GMES יאפשר תכנון מיטבי של כבישים ודרכים, יעזור למתכנני ערים, יסייע לקבלת החלטות בנושאי תכנון חקלאי וניהול משאבי אנרגיה, ובכלל זה אנרגיה מתחדשת.

המרכיב החללי של המיזם 
חלק ניכר מהחישה מרחוק של כדור הארץ יעשה באמצעות לוויינים ייעודיים למיזם GMES. הלוויינים נקראים Sentinel והם כוללים מגוון של מטע"דים לניטור כדור הארץ.
 סנטינל 1 - לוויין מכ"ם שיוצב במסלול קוטבי. השיגור צפוי בשנת 2013.
 סנטינל 2- לוויין חישה מרחוק בתחום האופטי, מולטי ספקטראלי, שישמש לבניית מסד נתונים בכיסוי גלובלי. הלוויין שוגר ב - 23.6.2015.
 סנטינל 3 - לוויין שייעודו העיקרי הוא חקר הסביבה הימית של כדור הארץ.
 סנטינל 4 ו - 5 - מטע"דים לניטור האטמוספירה. המטעדים ישולבו בלוויינים למחקר מטאורולוגי והם צפויים להיות משוגרים לחלל בשנים 2017, 2020 ו - 2024. מדגים טכנולוגי של המטע"ד עשוי לעלות לחלל בשנת 2014.

קישורים חיצוניים 

 
 פעילויות GMES של סוכנות החלל האירופית

תוכנית החלל האירופית